Amerikalik taniqli rejissyor Jyeyms Kemeronning ma’lum qilishicha, Terminator haqidagi yangi trilogiyani suratga olishni rejalashtirmoqda. "Gap franshizani yana yangilash mumkin ekanligidadir... Men Terminator haqidagi franshizaga egalik qiluvchi Devid Ellison bilan muzokaralar olib bormoqdaman, Amerika bozoridagi huquqlar esa bir yarim yil ichida menga o‘tadi. Biz AQSh mualliflik huquqlari to‘g‘risidagi qonunchiligiga asosan nima qilish mumkin ekanligini muhokama qilmoqdamiz. Hozirgi paytda biz trilogiyani yaratish haqida o‘ylayapmiz", - deya ma’lum qildi rejissyor news.com.au portaliga bergan intervyusida. Avvalroq hollivudlik aktyor va Qo‘shma Shtatlarning Kaliforniya shtati sobiq gubernatori Arnold Shvartsenegger “Terminator” filmining oltinchi qismida suratga tushish istagida ekanini ma’lum qilgandi.